Slovenščina – neumetnostna besedila

	Razred: 1.


	Teden:
	Ura:
	Datum:
	Učitelj/vzgojitelj:

	Učna enota: ENAKE OBLIKE – povezovanje predmetov enakih oblik


	Cilji:

· Opazujejo predmete na sliki in jih poimenujejo.

· Povedo, v čem so si predmeti enaki.

· Povezujejo predmete enakih oblik.


	Čas za izvedbo: 


	Učne metode: pogovor, pripovedovanje, poslušanje, poročanje, razlaga, demonstracija, grafično delo, branje, pisanje, didaktična igra, sodelovalno učenje, delo z besedilom, opazovanje


	Učne oblike: frontalna, individualna, skupinska, delo v dvojicah



	Učni pripomočki/sredstva: Delovni zvezek, str. 56; obroči, predmeti različnih oblik, geometrijski liki


	IZVEDBA UČNE URE



	Uvod v dejavnosti

	Učence povabimo, naj sedejo v polkrog.
Na tla položimo sličice predmetov in štiri obroče. V vsak obroč položimo geometrijski lik: kvadrat, pravokotnik, krog, trikotnik. Poimenujemo like.
Na tla položimo sličice predmetov različnih oblik. Poimenujemo predmete na sličicah
Povemo navodilo za igro.

»Vzeli boste sličico. Poimenovali boste predmet in povedali, kakšne oblike je. Sličico boste položili v obroč k ustreznemu liku. Povedali boste, zakaj ste položili sličico v ta obroč.«


	Najava

Reševanje nalog

V DZ, str 56
	V delovnem zvezku je naslov Enake oblike. Vam naslov kaj pomeni?

Vzpodbudimo jih, naj poiščejo v delovnem zvezku stran 56. Naročimo jim, naj pripravijo zeleno, rdečo, modro in rjavo barvico.

Poimenujemo predmete na sliki in povemo, kakšne oblike so. 

Povemo navodilo za delo:

S prstkom povežite predmete, ki so trikotne oblike. S prstkom povežite predmete, ki so kvadratne oblike. S prstkom povežite predmete, ki so okrogle oblike. S prstkom povežite  predmete, ki so pravokotne oblike.

Opomba: Učence opozorimo, naj ne vlečejo črt čez sličice.

Učenci po nareku z barvnimi črtami povežejo predmete enake oblike.

Narekujemo:

1. naloga: Z zeleno barvico povežite predmete, ki so trikotne oblike.

2. naloga: Z rdečo barvico povežite predmete, ki so okrogle oblike.

3. naloga: Z modro barvico povežite predmete, ki so pravokotne oblike.

4. naloga: Z rjavo barvico povežite predmete, ki so kvadratne oblike.

Spremljamo delo učencev in jim po potrebi pomagamo. Pregledamo opravljeno delo. Učenci popravijo napake.

Ugotovimo: Predmete enake oblike smo povezali z enako barvico. 
Učence vzpodbudimo, naj povedo, kako so se počutili med reševanjem nalog.

